கேள்வி: சிகர் பற்றி நீங்கள் என்ன அறிந்துள்ளீர்கள்?
பதில்: சிகர் (Sikar) இந்தியா ராஜஸ்தான் சீகர் மாவட்டம் அமைந்துள்ள நகரமாகும். இது சிகர் மாவட்டத்தின் தலைமையகம் ஆகும். இந்த நகரம் ராஜஸ்தான் தேசிய நெடுஞ்சாலை 52 இல் ஆக்ரா பிகானேர் இடையில் அமைந்துள்ளது. சிகர் வரலாற்று நகரமாகும். இந்த நகரம் பல பழைய ஹவேலிகளைக் கொண்டுள்ளது (முகலாய கால கட்டிடக்கலை கொண்ட பெரிய வீடுகள்). இந்த நகரம் செய்ப்பூர் 114 கி.மீ தொலைவிலும், சோத்பூர் 320 கி.மீ தொலைவிலும், பிகானேர் 215 கி.மீ தொலைவிலும், தில்லி இருந்து 280 கி.மீ தொலைவிலும் அமைந்துள்ளது.
கேள்வி: சிகர் - வரலாறு பற்றி தகவல் சொல்.
பதில்: ஜெய்ப்பூர் மாநிலத்தின் மிகப்பெரிய திகானா (தோட்டம்) சிகர் ஆகும். முன்பு சிகார் நகரம் “நெஹ்ராவதி” என்று அழைக்கப்பட்டது. மேலும் திகானா சிகரின் தலைநகரமாக விளங்கியது. சிகர் ஏழு "பொல்ஸ்" (வாயில்கள்) கொண்ட பலப்படுத்தப்பட்ட சுவர்களால் சூழப்பட்டுள்ளது. இந்த வரலாற்று வாயில்கள் பவரி கேட், பதேபுரி கேட், நானி கேட், சூரஜ்போல் கேட், டுஜோட் கேட் ஓல்ட், டுஜோட் கேட் நியூ மற்றும் சந்த்போல் கேட் என பெயரிடப்பட்டுள்ளன. சிகரின் மிகப் பழமையான பெயர் “பீர் பாங்கா பாஸ்” என்பதாகும்.
கேள்வி: சிகர் - புவியியல் பற்றி தகவல் சொல்.
பதில்: ராஜஸ்தானின் சிகர் மாவட்டத்தின் மாவட்ட தலைமையகம் சிகர் ஆகும். இந்த நகரம் ராஜஸ்தானின் கிழக்கு பகுதியில் 27.62 ° வடக்கு 75.15 ° கிழக்கு என்ற புவியியல் இருப்பிடத்தில் அமைந்துள்ளது. இது சராசரியாக 427 மீட்டர் (1401 அடி) உயரத்தைக் கொண்டுள்ளது.
கேள்வி: சிகர் - புள்ளிவிபரங்கள் பற்றி தகவல் சொல்.
பதில்: 2011 ஆம் ஆண்டு சனத்தொகை கணக்கெடுப்பின்படி Rajasthan|website=www.census2011.co.in|access-date=2019-11-27}} சிகர் நகரத்தில் சுமார் 237,579 மக்கள் வசிக்கின்றனர். அவர்களில் சுமார் 123,156 ஆண்களும், 114,423 பெண்களும் உள்ளனர். சிகார் நகரத்தில் 1000 ஆண்களுக்கு 929 பெண்கள் என்ற பாலின விகிதம் காணப்படுகின்றது. கல்வியைப் பொறுத்தவரை, சிகர் நகரில் மொத்த கல்வியறிவு பெற்றவர்களின் எண்ணிக்கை 158,413 ஆகும். இதில் 91,403 ஆண்களும், 67,010 பெண்களும் அடங்குவர். சிகர் நகரத்தின் சராசரி கல்வியறிவு விகிதம் 77.13% வீதமாகும். ஆண் மற்றும் பெண் கல்வியறிவு நிலை முறையே 86.29% மற்றும் 67.37% ஆகும். சிகர் நகரில் ஆறு வயதிற்கு உட்பட்ட சிறுவர்களின் எண்ணிக்கை சுமார் 32,189 ஆகும். இதில் 17,236 சிறுவர்களும் 14,953 சிறுமிகளும் உள்ளனர்.
கேள்வி: சிகர் - நிர்வாகம் பற்றி விளக்கவும்.
பதில்: சிகர் நகரம் மாநகராட்சியால் நிர்வகிக்கப்படுகிறது. இது சிகார் நகர ஒருங்கிணைப்பின் கீழ் வருகிறது. சிகார் நகரம் 45 வார்டுகளாக பிரிக்கப்பட்டுள்ளது. சிகார் நகரத்தின் மக்கள் தொகை 237,579 என்றாலும், அதன் நகர்ப்புற / பெருநகர மக்கட் தொகை 244,563 ஆகும். சிகர் பெருநகரப் பகுதியில் சந்திரபுரா (கிராமப்புறம்), ராதாகிருஷ்ணபுரா, சமர்த்புரா, சிவசிங்கபுரா மற்றும் சிகர் நகரம் ஆகியவை அடங்கும்.